১৯৮০ সালে ইরাক ইরান আক্রমণ করে এবং ইরানের খুররমশহরসহ প্রায় ১৫,০০০ বর্গ কি.মি. অঞ্চল দখল করে নেয়। খুররমশহর দখলের পর ইরাকি সৈন্যরা ইরানি বন্দরগুলো থেকে প্রচুর পণ্যদ্রব্য লুট করে এবং ইরাকের বসরায় প্রেরণ করে। এছাড়া ইরাকি সৈন্যরা খুররমশহরে বেশ কয়েকজন ইরানি নারীকে ধর্ষণ করে। ইরাক–ইরান যুদ্ধের বিভিন্ন পর্যায়ে ইরাক ইরানি সামরিক বাহিনী ও বেসামরিক জনগণের বিরুদ্ধে নিষিদ্ধ রাসায়নিক অস্ত্র ব্যাপক হারে ব্যবহার করে, এবং এর ফলে ৫০,০০০-এর বেশিসংখ্যক ইরানি হতাহত হয়।